Νότης Περγιάλης

Ο Νότης Περγιάλης (απαντάται και ως Νότης Περιγιάλης, 16 Αυγούστου 1920 - 10 Νοεμβρίου 2009) ήταν Έλληνας συγγραφέας, ηθοποιός, σκηνοθέτης και στιχουργός. Μέχρι τον θάνατό του ανέβαζε θεατρικές παραστάσεις με ερασιτεχνική ομάδα στους Αγίους Θεοδώρους Κορινθίας. Πέθανε ο ηθοποιός, συγγραφέας και στιχουργός Νότης Περγιάλης - TO BHMA

 Βιογραφία 
Γεννήθηκε στα Ανώγεια Λακωνίας. Το πραγματικό του όνομα ήταν Γεώργιος Νικολόπουλος. Σπούδασε στο θεατρικό Σπουδαστήρι του Βασίλη Ρώτα. Από το 1949 εργάστηκε ως ηθοποιός και συγγραφέας στο θέατρο, τον κινηματογράφο και το ραδιόφωνο. Αναδείχθηκε όμως περισσότερο ως ηθοποιός του κινηματογράφου και της τηλεόρασης, ερμηνεύοντας χαρακτηριστικούς ρόλους. Έγραψε πολλά θεατρικά έργα, όπως το «Ο πόνος γεννάει θεούς», που τιμήθηκε με το βραβείο του Καλοκαιρίνειου διαγωνισμού, «Ηλιογέννητη» και «Το κορίτσι με το κορδελάκι», το «Τραγούδι στο Μεσολόγγι» (που σκηνοθετήθηκε από τον Πέλο Κατσέλη στα πλαίσια των γιορτών Μεσολογγίου το 1957), «Ο Άιχμαν και ο παπαγάλος» (1971), «Χρυσό χάπι» και «Αντιγόνη της Κατοχής» (Λαϊκό θέατρο Μάνου Κατράκη 1954, 1958 και 1960 αντίστοιχα), «Μάσκες για Αγγέλους» (Θίασος Έλσας Βεργή 1959), «Τρελό φεγγάρι» (Άρμα Θεάτρου 1965), «Αυτό το δέντρο δεν το λέγανε υπομονή» (Θίασος Χατζίσκου Νικηφοράκη 1974-5) κ.ά.

Είναι στιχουργός του πολύ διάσημου τραγουδιού Πάμε μια βόλτα στο φεγγάρι, τη μουσική του οποίου έγραψε ο Μάνος Χατζιδάκις. Επίσης στιχουργός των τραγουδιών Ο λεβέντης, Τι να την κάνω τη χαρά, Το μπλόκο της Καισαριανής, που μελοποίησε ο Μίκης Θεοδωράκης, του τραγουδιού Γκρεμισμένα σπίτια με μουσική Γιάννη Μαρκόπουλου, Νυφιάτικο τραγούδι κ.ά.

Έγραψε το σενάριο και συμμετείχε ως αφηγητής στην τηλεοπτική σειρά Ο Χριστός ξανασταυρώνεται (1975) (τηλεοπτική μεταφορά του ομώνυμου έργου του Νίκου Καζαντζάκη) σε σκηνοθεσία Βασίλη Γεωργιάδη.

Συγγραφέας του βιβλίου «Όταν σηκώθηκαν τα δένδρα» (νουβέλα 1971), «Ο Ατάρ δεν πεθαίνει ποτέ» (1971), «Το κόκκινο πουλί», Εκδόσεις Σύγχρονη Εποχή, Αθήνα, 1990, 120 σ., (ISBN 960-224-232-9) κ.ά.

Επίσης των θεατρικών έργων «Η γειτονιά του Τσέχωφ» (1976) (Εθνικό Θέατρο - Νέα Σκηνή - Δεκέμβριος 1976 - Σκηνοθεσία: Ντίνος Δημόπουλος), «Μαγική πόλη» (1963) (Μουσική επιθεώρηση σε συνεργασία με τον Ιάκωβο Καμπανέλλη και μουσική Μίκη Θεοδωράκη), «Άνοιξε την πόρτα» (1986) (Εθνικό Θέατρο - Νέα Σκηνή - Φεβρουάριος 1986 - Σκηνοθεσία: Νίκος Περέλης) και του ραδιοφωνικού έργου του «Το άλογο του Θανάση» (ηχογράφηση του 1954 και σκηνοθεσία Νίκου Γκάτσου όπου συμμετέχει και ως ηθοποιός). Έγραψε τα σενάρια-διασκευές και στα έργα-ραδιοφωνικά σκετς «Λάμπρος και Μαρία» (1954) (Μανώλης Σκουλούδης) και «Ο Αστραπόγιαννος» (1954) (Αριστοτέλης Βαλαωρίτης), τη μουσική επένδυση των οποίων έκανε ο Μίκης Θεοδωράκης. Επίσης έπαιξε και στο ραδιοφωνικό έργο του Παύλου Νιρβάνα «Μαρία η Πενταγιώτισσα» (διασκευή Μαίρης Βεάκη, σκηνοθεσία Μήτσου Λυγίζου και ηχογράφηση του 1958).

Έργα του έχουν ήδη μεταφρασθεί στην αγγλική, γαλλική, γερμανική και δανική γλώσσα.

Πρωτοεμφανίστηκε στον θίασο Λεμού (1950), στο Θέατρο "Διονύσια" στην Καλλιθέα Αττικής.

Φερόταν να είχε εμπνευστεί από τον ρομαντισμό και τον συμβολισμό, καθώς και από τον Φεδερίκο Γκαρθία Λόρκα. Αντλούσε θέματα από τη ζωή απλών ανθρώπων που περιέγραφε με ευαισθησία και ανθρωπιά.

Ήταν τακτικό μέλος της Εταιρείας Ελλήνων Θεατρικών Συγγραφέων, της Εταιρίας Ελλήνων Λογοτεχνών, του Διεθνούς Κέντρου Θεάτρου και του Σωματείου Ελλήνων Ηθοποιών, του οποίου και έχει βοηθήσει τη δράση.

Έχει τιμηθεί με το Χρυσό Μετάλλιο της Ιερής Πόλεως του Μεσολογγίου, το Βραβείο των Κριτικών των Εφημερίδων στο Φεστιβάλ Θεσσαλονίκης.

Ήταν μόνιμος κάτοικος της Νέας Σμύρνης, Αθήνα.

 Θεατρικός Συγγραφέας 

 Οκτώβριος 1954 - Απρίλιος 1955 (χειμερινή περίοδος) Θέατρο «Αίθουσα Πειραϊκού Συνδέσμου». Έναρξη «Νυφιάτικο Τραγούδι» του Ν. Περγιάλη.

Ηθοποιοί: Αδαμάντιος Λεμός, Μαίρη Γιατρά Λεμού, Κώστας Ρηγόπουλος, Σαπφώ Νοταρά, Γιώργος Λουκάκης, Νίκος Ευθυμίου, Σπύρος Κωνσταντόπουλος, Νάσος Κεδράκας, Τάσος Πολιτόπουλος, Σπύρος Καλογήρου, Έφη Πόλυ, Γιάννα Ολυμπίου, Εκάλη Σώκου, Μαρίκα Ανθοπούλου, Λόλα Φιλιππίδου, Θοδωρής Τριανταφυλλίδης, Ίντα Χρηστινάκη, Σπύρος Παπαφραντζής, Λάμπρος Κοτσίρης, Κώστας. Κορασίδης, Καίτη Χρονοπούλου, Χρήστος Αναστασιάδης, Θάνος Αρώνης, Λία Σαμιωτάκη, Χ. Νάζος, Χριστίνα Καράλη, Μίρκα Ραΐζη, Κ. Αθανασίου, Μ. Αθανασίου, Ουρανία Ιωάννου.

 10 Μαρτίου 1957, η πρώτη παράσταση του «Θιάσου Λεμού» στην Νέα Υόρκη με τίτλο «Lemos Theater”, στη Νέα Υόρκη με το ποιητικό δράμα «Το Νυφιάτικο Τραγούδι» του Νότη Περγιάλη στο Πανεπιστημιακό Θέατρο «Hunter College», που επαναλήφθηκε στις 31 Μαρτίου στο «Barbizon Plaza Theater».

Ηθοποιοί: Αδαμάντιος Λεμός, Μαίρη Γιατρά Λεμού, Βαγγέλης Κατσιλέρος, Ρίκα Διαλυνά, Λευκή Φλωρεντινού, Θανάσης Καράς, Ελένη Κιάμος, Σοφία Κώστα, Μαίρη Αγγελοπούλου, Γιάννης Παπακώστας, Λευτέρης Σακελλαρίδης.

 Φιλμογραφία 
+Κινηματογραφικές ταινίεςΈτοςΤίτλοςΡόλοςΣκηνοθεσίαΣχόλια1953Το κλειδί της ευτυχίαςΓιαννάκης ντε λα ΦρέταΘανάσης Μεριτζής1954Ανοιχτή θάλασσαΓιώργηςΤάσος Μελετόπουλος1956Το κορίτσι με τα μαύραΑντώνης Μιχάλης Κακογιάννης1957Αγιούπα, το κορίτσι του κάμπουΓκρεγκ Τάλλας1962Ηλέκτραγεωργός  - σύζυγος ΗλέκτραςΜιχάλης Κακογιάννηςυποψήφια για Όσκαρ καλύτερης ξένης ταινίας 1962Το ταξίδιΓρηγόρης Γαβριήλοβιτς Βασιλειάδης Ντίνος Δημόπουλος1963Οι καθώς πρέπειΚαλογρίδης Γιώργος ΔιζικιρίκηςΤα κόκκινα φανάριαγέροςΒασίλης Γεωργιάδης1964Το χώμα βάφτηκε κόκκινοΜαρίνος Αντύπαςυποψήφια για Όσκαρ καλύτερης ξένης ταινίας 1965Η Κύπρος στις φλόγεςΕρρίκος Θαλασσινός1965Οι νέοι θέλουν να ζήσουνπατέρας ΈφηςΝίκος ΤζήμαςΟι εχθροί77Ντίνος Δημόπουλος1967Εκείνος κι εκείνη σοφόςΕρρίκος Ανδρέου1968Καταραμένη αγάπηΠαντελής Οδυσσέας Κωστελέτος1969Η νεράιδα και το παλικάριπάτερ ΝικόλαςΝτίνος ΔημόπουλοςΗ δασκάλα με τα ξανθά μαλλιάΑρτέμιος ΑρχοντόπουλοςΑγάπη για πάνταΒασίλης ΓεωργιάδηςΤο φθινόπωρο μιας καρδιάςΝικηφόροςΑντώνης Τέμπος1970Αγάπη για πάντακαθηγητής ΚαμπανάςΒασίλης ΓεωργιάδηςΗ ζούγκλα των πόλεωνΈκτορας ΔαμιανόςΣταύρος Τσιώλης1971Σ' αγαπώΣταυρίδης;Τάκης ΒουγιουκλάκηςΗ κόρη του ήλιουΘανάσης ΔημητρέλληςΝτίνος Δημόπουλος1972Ερωτική συμφωνίαΡοδάςΚώστας Καζάκος1973Ο βάλτοςφαροφύλακας Ντίνος ΔημόπουλοςΟ αστερισμός της Παρθένουπαππούς Γιάννης Δαλιανίδης1975Οι βάσεις και η ΒασούλαΤρελοβαγγέληςΝτίνος Δημόπουλος1978O ήλιος του θανάτουΝικήτας Κανναβός1983Τρελός και πάσης ΕλλάδοςΕπαμεινώνδας Γιάκουμπας
Επίσης συμμετείχε στο σενάριο της ταινίας "Το ποτάμι" (1960) (σκηνοθεσία Νίκου Κούνδουρου) και έγραψε το σενάριο της ταινίας "Αγιούπα" (1957) (σκηνοθεσία Gregg C. Tallas).

 Παραστασιογραφία 
I. Λίστα με παραστάσεις που βασίστηκαν σε έργα του Ν. Περγιάλη.

II. Κατάλογος θεατρικών παραστάσεων τις οποίες ο Ν. Περγιάλης συμμετείχε ως ηθοποιός.

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1959/1960 Δον Καμίλλο Φωνή Χριστού Θίασος Μίμη Φωτόπουλου Θέατρο Μίμη Φωτόπουλου Γιώργος Θεοδοσιάδης Ελληνική Θεατρική Περίοδος 1962/1963 Μια ιστορία του Ιρκούτσκ χορός Θίασος Αλέκου Αλεξανδράκη Θέατρο Άλφα Λεωνίδας Τριβιζάς

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Προτεινόμενη βιβλιογραφία 
Ελπιδοφόρος Ιντζέμπελης, Κώστας Φωτεινάκης, Πάμε μια βόλτα στο φεγγάρι, εκδ. Φαρφουλάς, Αθήνα 2010. ISBN 978-960-9441-03-2

 Πηγές 
 Who;s Who 1979" σ.556
 Εγκυκλοπαίδεια Πάπυρος Larousse Britannica" τομ.48ος, σελ.372.

 Εξωτερικοί σύνδεσμοι 
 "Περγιάλης Νότης" (Λήμμα) Εγκυκλοπαίδεια "Επιστήμη & Ζωή" Multimedia
.
 "Περγιάλης Νότης" (Λήμμα) Εγκυκλοπαίδεια Online "Live-Pedia".
 "Νότης Περγιάλης (Ελληνικός Κινηματογράφος)" 90΄  .
 "Notis Peryalis" Internet Movie Database .

 Παραπομπές 

Κατηγορία:Ραδιοφωνικοί συγγραφείς
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες στιχουργοί
Κατηγορία:Έλληνες θεατρικοί συγγραφείς
Κατηγορία:Σπαρτιάτες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου